**Pályázati útmutató**

**A Miskolci Egyetem Közösségi Ösztöndíjához**

**1. A támogatás célja**

A Miskolci Egyetem azon hallgatóinak támogatása, akik a szakmai, tudományos vagy közéleti területek valamelyikén kiemelkedő tevékenységet végeznek, illetve kiemelkedő eredményt értek el.

**2. Pályázók köre**

A Miskolci Egyetem nappali tagozatos (államilag finanszírozott vagy költségtérítéses), illetve doktorandusz hallgatói.

**3. A pályázás módja**

Pályázni a 2011/2012. tanév őszi félévére, a ME-HÖK honlapján ([www.mehok.uni-miskolc.hu/tamogatasok](http://www.mehok.uni-miskolc.hu/tamogatasok) címen) történő belépés után, az ott szereplő adatlap elektronikus kitöltésével, valamint a megfelelő igazolás(ok) feltöltésével lehet. Az elektronikus úton feltöltött igazolásokat, eredeti formájában is bekérhetjük, ezért azokat a feltöltés után is meg kell őrizni!

A pályázati oldalt kitölteni és az igazolásokat feltölteni 2011. szeptember 06. 12:00 órától 2011. szeptember 20. 24:00 óráig van lehetőség. A pályázatokat a kari Hallgatói és Doktoranduszhallgató Önkormányzat (a továbbiakban HÖK) bírálja el 2011. október 06-ig.

**4. A pályázattal elnyerhető támogatás**

A támogatás formája: közösségi ösztöndíj

Az ösztöndíj pályázat keretében képzési időszakra (5 hónap) nyerhető el.

**5. Támogatást kizáró okok**

* A pályázó nem rendelkezik aktív hallgatói jogviszonnyal.
* A pályázó a pályázati dokumentációban tett nyilatkozata ellenére nem a valóságnak megfelelő adatokat szolgáltatott.
* A pályázó hiányosan adta le pályázati anyagát.
* Értesítésre, megadott határidőig nem nyújtja be a kért igazolásokat nyomtatott formában.

Amennyiben a fenti okok közül bármelyik teljesül, a pályázatot az elbírálásból ki kell zárni.

**6. A pályázat benyújtásával kapcsolatos gyakorlati tudnivalók**

***6.1. Pályázat benyújtásával kapcsolatos követelmények***

Az elektronikus pályázat az alábbi fő részekből áll:

* **Pályázati adatlap**
* **Szükséges igazolás(ok)**

Az igazoláshoz formanyomtatvány tölthető le a [www.mehok.uni-miskolc.hu/tamogatasok](http://www.mehok.uni-miskolc.hu/tamogatasok) oldalról, melyet kitöltve, hivatalos pecsétekkel és aláírással ellátva kell feltölteni az igazolásokhoz. Egyéb igazolástípusra is van lehetőség, ezeket az igazolásoknál megjelenő egyéb fülnél lehet feltölteni.

Kézzel írt pályázatok beadására nincs lehetőség!

***6.2. Információszerzés lehetősége***

A pályázati feltételekkel, tudnivalókkal kapcsolatban felvilágosítást a [www.mehok.uni-miskolc.hu/tamogatasok](http://www.mehok.uni-miskolc.hu/tamogatasok) honlapon és e-mailen keresztül (szobsys@mehok.uni-miskolc.hu) kaphatnak az érdeklődők.

***7.* Pályázatok elbírálása**

***7.1. Beadás, beérkezés***

Valamennyi elektronikusan beérkezett pályázat regisztrálásra kerül. A jelentkezést követően minden pályázó kap egy tranzakciós számot. Ezt a tranzakciós számot meg kell őrizni.

A nem megfelelően kitöltött, hiányos, valamint valótlan adatokat tartalmazó pályázat, illetve igazolások a pályázati elbírálás során kizárásra kerülnek. A határidő után pályázatokat nem áll módunkban fogadni és elbírálni.

***7.2. Hiánypótlás***

**A pályázati elbírálás során hiánypótlásra VAN lehetőség****! Az érintett hallgatókat e-mailben értesítjük legkésőbb 2011. szeptember 28-ig. Az ellenőrzött pályázónak a kért igazolásokat 2011. október 04. 24:00-ig fel kell töltenie a SZÖBSYS rendszerbe.**

***7.3. Elbírálás***

A közösségi ösztöndíj odaítélésének feltétele a szükséges igazolásokkal alátámasztott, formailag megfelelő pályázat, és az alábbiak:

a) kiemelkedő egyetemi-közéleti vagy érdekképviseleti tevékenység, vagy

b) egyetemi öntevékeny csoport munkájában való kiemelkedő részvétel, vagy

c) kiemelkedő egyetemi művészeti-kulturális tevékenység, illetve művészeti-kulturális szervező tevékenység, vagy

d) kiemelkedő sporttevékenység, illetve sportszervező tevékenység, amennyiben egyetemi vonatkozású vagy az egyetem jó hírének emelését szolgálja, vagy

e) kiemelkedő szakmai és tudományos tevékenység.

A közösségi ösztöndíj adományozásakor minden esetben vizsgálni kell, hogy a méltatott tevékenységek mennyiben szolgálják az egyetem hallgatóinak jólétét, kulturális szellemi-fizikai fejlődését, közösségi életük előmozdítását, illetve az egyetem jó hírének növekedését.

Az elbírálást a kari HÖK Közgyűlése végzi.

***7.3. Fellebbezés***

A döntés ellen fellebbezésre, elektronikus formában az eredményhirdetést követően 15 napon belül, azaz legfeljebb 2011. október 24-ig van lehetőség, az elektronikus pályázati rendszeren keresztül való belépés után.

***7.4. Tájékoztatás a döntésről***

A pályázati eredményekről érdeklődni 2011. október 07-től a kari HÖK elnöknél lehet.

***7.5. Ellenőrzés***

A kari HÖK a pályázatokat ellenőrzi, melynek során az elektronikusan feltöltött igazolásokat eredeti formában kérheti be. A kiválasztott hallgatókat e-mailben és a neptun rendszerben értesíti legkésőbb 2011. szeptember 28-ig. Az ellenőrzött pályázónak a kért igazolásokat a 2011. október 04. 24:00-ig,fel kell töltenie a SZÖBSYS rendszerbe. Ennek hiányában a pályázat elutasításra kerül. Amennyiben a bekért igazolások alapján kiderül, hogy a pályázó a pályázás során valótlan adatokat, tényeket közölt, **kizárásra kerül**, továbbá a hallgatóval szemben fegyelmi eljárás indítható.